钦定古今图书集成/理学汇编/字学典/第084卷 > 《姜尧章续书谱》 > 《血脉》
## 钦定古今图书集成/理学汇编/字学典/第084卷 > 《姜尧章续书谱》 > 《血脉》

字有藏锋出锋之异，粲然盈楮，欲其首尾相应、上下
相接为佳。后学之士，随所记忆，图写其形，未能涵容，
皆支离而不相贯穿。《黄庭》《小楷》与《乐毅论》不同，《东方
画赞》又与《兰亭》殊旨，一时下笔，各有其势，固应尔也。
予尝历观古之名书，无不点画振动，如见其挥运之
时。山谷云：“字中有笔如禅，句中有眼。”岂欺我哉！